વિસ્તારમાં પશુ હોસ્પિટલના અભાવે પશુપાલકોને ન છૂટકે ખાનગી પશુ ડોક્ટરોને મોઢે માંગ્યાં રૂપિયા આપવા પડતાં હતાં. જેને લઈ કુતિયાણાં સારી પશુ હોસ્પિટલ બનાવવા માટે નાયબ પશુપાલન નિયામકને લેખિતમાં રજૂઆત કરવામાં આવી હતી. પશુપાલકોની જરૂરિયાતને ધ્યાનમાં રાખી પશુપાલન મંત્રીએ મંજુરી આપી દીધી છે. નવી હોસ્પિટલ બનાવવા માટેના પ્લાન એસ્ટીમેન્ટ બનાવવા પણ સુચના આપી દેવામાં આવી છે. હવે ટૂંક સમયમાં કુતિયાણામાં નવી પશુ હોસ્પિટલ આકાર પામશે. આ હોસ્પિટલ તૈયાર થતા કુતિયાણા તેમજ તાલુકાના પશુપાલકોને સારી સુવિધા મળી રહેશે.